**ELEMENTI I KRITERIJI OCJENJIVANJA**

**PRIRODE I BIOLOGIJE**

* **usvojenost nastavnih sadržaja** – ocjenjuju se znanja
* **praktičan rad** – ocjenjuje se samostalan rad učenika
* **primjena znanja** – ocjenjuju se sposobnosti

Usvojenost nastavnih sadržaja obuhvaća postignuća u kognitivnoj ili spoznajnoj domeni razvoja. U sklopu te sastavnice znanje se provjerava usmeno i kroz pisani rad. Vrjednuje se poznavanje temeljnih pojmova i stručnog nazivlja, razumijevanje pojava i procesa u živom svijetu, objašnjavanje međuodnosa i uzročno-posljedičnih veza u živome svijetu te kompleksne međuovisnosti žive i nežive prirode.

Praktičan rad je sastavnica praćenja samostalnih i individualnih uradaka pa se ovdje vrjednuju učeničke aktivnosti tijekom nastavnog procesa i domaći uradci, samostalni praktični radovi, prikazi istraživanja, prikazi zaključaka rasprava, različite prezentacije, referati, plakati, seminarski radovi. Prilikom vrjednovanja grupnog uratka u ovoj se sastavnici može ocijeniti učenikov individualni doprinos radu grupe.

Primjena znanja podrazumijeva primjenu usvojenih bioloških zakonitosti i teorija na problemima i primjerima iz okruženja, tumačenje novih (vlastitih) primjera i rješavanje problema. U ovoj se sastavnici ocjenjuje učenička sposobnost i vještina da prikaže dostupne podatke o nekoj pojavi ili procesu na znanstveni način te da ih razvrsta u glavne kategorije, da raspravi problem (pojavu) s različitih gledišta, smisleno raščlani problem (tabelarni prikaz, grafikon) i prikaže međuodnose u sklopu pojave, da riješi postavljeni problem na temelju uvježbanih modela ili da predloži vlastita rješenja. U sklopu ove sastavnice može se ocijeniti i praktična primjena teoretskog znanja.

ELEMENTI OCJENJIVANJA:

- USVOJENOST OBRAZOVNIH SADRŽAJA – ocjenjuju se znanja

- PRAKTIČNI RADOVI – ocjenjuju se sposobnosti

NAČINI PRAĆENJA USVOJENOSTI ZNANJA:

- pismeno (prema godišnjem planu i programu, piše se 40 minuta

- usmeno (moguće na svakom satu, bez najave, 3 do 5 pitanja)

NAČINI PRAĆENJA RAZVOJA SPOSOBNOSTI:

- izvođenje praktičnih radova (na satu i domaći rad) - izrada plakata / postera / prezentacija na računalu (samostalni rad)

- pisanje seminarskih radova (samostalni rad)

|  |  |  |
| --- | --- | --- |
| **USVOJENI KRITERIJI OCJENJIVANJA USVOJENOSTI OBRAZOVNIH SADRŽAJA** | | |
| **PISANO** (riješenost testa) | **OCJENA** | **USMENO**  (kvaliteta odgovora) |
| **90 % - 100 %** | **Odličan (5)** | Učenik je usvojio sve činjenice, razumije gradivo u cijelosti i povezuje pojmove samostalno, bez pomoći |
| **76 % - 89 %** | **Vrlo dobar (4)** | Učenik je usvojio činjenice, razumije gradivo i povezuje pojmove uz izrazito malu pomoć učitelja |
| **61 % - 75 %** | **Dobar (3)** | Učenik je usvojio činjenice, razumije gradivo, ali ne povezuje pojmove u potpunosti; potrebna je pomoć učitelja |
| **50 % - 60%** | **Dovoljan (2)** | Učenik je usvojio osnovne pojmove, znanje mu je nepotpuno, ne razumije gradivo; prezentira znanje uz znatnu pomoć učitelja |
| **0 % - 49 %** | **Nedovoljan (1)** | Učenik ne zna pojmove, pogrešno objašnjava i ne povezuje gradivo, ne razumije smisao gradiva |

|  |  |  |  |  |
| --- | --- | --- | --- | --- |
| **KRITERIJI OCJENJIVANJA PLAKATA I PP PREZENTACIJE** | | | | |
| **ELEMENTI** | **ODLIČAN** | **VRLO DOBAR** | **DOBAR** | **DOVOLJAN** |
| **Sadržaj** | točno, jasno, količina gradiva primjerena uzrastu | neprimjerena količina gradiva, korištenje nerazumljivih pojmova | nejasno, sadržaj sadrži pogreške | nerazumljivo i nejasno |
| **Izgled** | uredan, pregledan, sustavan, veličina slova  (čitljivo s 2 m) | nije u potpunosti pregledan | nepregledan, bez sustavnog redoslijeda | neuredan, nepregledan |
| **Izlaganje** | samostalno, sustavno, jasno, glasno... | pomalo nesiguran u izlaganju | jako nesiguran, čita | ne poznaje sadržaj,  čita tekst koji ne razumije |

|  |  |  |  |
| --- | --- | --- | --- |
| **KRITERIJI OCJENJIVANJA RAZVOJA SPOSOBNOSTI** | | | |
| **Pokusi** | **Plakati i prezentacije** | **Seminarski radovi i**  **skupni radovi** | **Problemski zadatci** |
| *Ocjenu određuje:*  - izvedba - način i  dovršenost  - prikaz rezultata  - zaključci  - urednost i  pridržavanje mjera opreza  - razumijevanje | *Ocjenu određuje:*  - sadržajna  obuhvaćenost teme  - sadržajna točnost  - sadržajna jezgrovitost  - preglednost  - urednost | *Ocjenu određuje:*  - sadržajna točnost  - sadržajna obuhvaćenost teme  - urednost  - struktura rada (naslovna  stranica s imenom  učenika, popis literature, slike i grafikoni imenovani, tekst: tri glavna dijela-uvod, razrada, zaključak)  - suradnja učenika kod rada u skupini | *Ocjenu određuje:*  - samostalnost u pronalaženju rješenja  - sistematičnost i ispravno povezivanje činjenica koje dovodi do rješenja |

|  |  |
| --- | --- |
| **KRITERIJI OCJENJIVANJA UČENIČKIH POSTIGNUĆA** | |
| **OCJENA** | **UČENIČKA POSTIGNUĆA** |
| **NEDOVOLJAN** | - neusvojenost minimuma ključnih pojmova  - ne prepoznaje osnovnu tematiku  - ne izvršava zadatke, ne surađuje  - ne donosi zaključke, pogrešno argumentira |
| **DOVOLJAN** | - prepoznaje ključne pojmove  - odgovara po sjećanju, bez dubljeg razumijevanja  - do rezultata dolazi uz pomoć nastavnika  - reproducira osnovne pojmove bez razumijevanja  - nesamostalan je, ništa ne može potkrijepiti argumentima, nejasno iznosi sadržaj |
| **DOBAR** | - reproducira ključne pojmove  - razumije gradivo ali ga ne zna primijeniti niti obrazložiti vlastitim primjerima  - uz pomoć nastavnika rješava jednostavne zadatke  - nije dovoljno samostalan  - snalazi se u osnovnim pojmovima, a zbog nedovoljnog rada nije usvojio nove informacije  - argumentira površno i nesigurno |
| **VRLO DOBAR** | * razumije gradivo * služi se usvojenim znanjem * navodi vlastite primjere * samostalno rješava i složenije zadatke * unatoč slabijem predznanju ili skromnijim sposobnostima izražavanja i zaključivanja, učenik je ostvario izniman napredak u odnosu na inicijalnu provjeru velikim trudom i upornošću |
| **ODLIČAN** | - stečeno znanje primjenjuje na nove, složenije primjere  - uspješno izvršava korelaciju sa srodnim gradivom  - sposoban je prenositi znanje na druge  - služi se dodatnim izvorima znanja i informacijama iz različitih medija  - postavlja originalna rješenja  - potkrepljuje sve argumente  - donosi zaključke, stečeno znanje primjenjuje |

Učiteljica: Paulina Pokas Požgajec